**ERASMUS+ KA1 mobilnost učenika i nastavnika Škole za dizajn, grafiku i održivu gradnju Split - Portugal, siječanj 2026.**

Informacije za učenike, nastavnike i roditelje

**Ugovorom o dodjeli bespovratnih sredstava za program Erasmus + pod projektnim brojem2025-1-HR01-KA121-VET-000338740** sklopljenim između **Agencije za mobilnost i programe Europske Unije (AMPEU)** i **Škole za dizajn, grafiku i održivu gradnju - Split**, omogućuje se financiranje i provedba mobilnosti učenika i nastavnika Škole.

U dogovoru s partnerskom školom planirana je tijekom školske godine 2025./26. mobilnost 4 učenika i 5 nastavnika u školu Escola Artistica Soares dos Reis u Portu, Portugal. Mobilnost je u potpunosti financirana bespovratnim sredstvima Europske unije te su troškovi mobilnosti učenika pokriveni sredstvima iz projekta Erasmus+ (put, smještaj i tri obroka). Planirana je mobilnost u trajanju od 14 dana.

Tijekom mobilnosti učenici će imati priliku razviti svoja strukovna znanja i vještine te unaprijediti jezične, digitalne, socijalne i međukulturalne kompetencije, povećati samopouzdanje i zainteresiranost za rad te pojačati razumijevanje europskih projekata i europskih vrijednosti.

U tu svrhu raspisuje se natječaj za odabir učenika i nastavnika koji će sudjelovati na mobilnosti. Odabir će izvršiti **povjerenstvo za odabir sudionika mobilnosti** sastavljeno od 3 člana koje imenuje ravnateljica.

**Odabir učenika** obavit će se prema unaprijed određenim kriterijima, a to su:

1.Motivacijsko pismo (0 - 3 boda)

2.Vladanje u prošloj šk.god.2024./2025. (uzorno 3 boda, dobro 1 bod, učenik s lošim vladanjem ne može se natjecati);

3.Opći uspjeh u prethodnoj školskoj godini na dvije decimale (2-5 bodova);

4.Zbroj ocjena iz 2 stručna predmeta na kraju prethodne školske - grafički dizajn i praktična nastava

5. Volontiranje (1 bod).

6. Sudjelovanje na nekom od natjecanja (opći ili strukovni predmeti), (1 bod)

Maksimalan broj bodova je 23.

Svi odabrani učenici će prije odlaska na mobilnost proći potrebnu stručnu, kulturološku, jezičnu, pedagoško-psihološku i financijsku pripremu za mobilnost.

Na mobilnost s učenicima idu i 2 nastavnika u pratnji i 2 nastavnika na aktivnosti praćenja rada (job shadowing). U školi koja prima učenike i nastavnike imat će i mentora-stručnjaka na raspolaganju.

**Odabir nastavnika** obavit će se prema unaprijed određenim kriterijima, a to su:

1. Sudjelovanje na natjecanju i mentoriranje učenika na županijskom ili državnom natjecanju - 2 ili 3 boda; 2.Vođenje izvannastavnih ili izvanškolskih aktivnosti – 2 boda. Maksimalan broj bodova je 5. Povjerenstvo za odabir sudionika mobilnosti će utvrditi konačan popis nastavnika koji će biti sudionici mobilnosti.

Po završetku mobilnosti učenici i nastavnici će dobiti potvrdu – certifikat o sudjelovanju u projektu od partnerske ustanove, kao i Europass Mobility dokument u kojem će se nalaziti podatci o stečenim kompetencijama.

Prijave se mogu izvršiti **od 26.9 do 3.10 2025**., nakon čega slijedi odabir 4 učenika i 5 nastavnika, a ostatak prijavljenih učenika i nastavnika bit će na rezervnoj listi u slučaju spriječenosti izabranih sudionika (bolest i sl.). Prijavne obrasce učenici i roditelji mogu preuzeti na mrežnoj stranici škole. Isti trebaju, zajedno s motivacijskim pismom biti predani u računovodstvo škole **najkasnije do 3.10. 2025. u 12 sati**. Javna objava rezultata natječaja pod šiframa (u svrhu zaštite osobnih podataka) bit će na mrežnim stranicama škole **3.10.2025 u 19 sati**. Prigovore na odluku povjerenstva prijavljeni na natječaj mogu poslati na službenu mail adresu škole info@gogss.hr ili predati u računovodstvo zaključno s **13.10.2025 . u 15 sati**.

Za više informacija možete se obratiti nastavnici Ani Topić na mail adresu **ana.topic1@skole.hr**

U Splitu, 26.9.2025.

Projektni tim